జైన మతము
జైన మతము సాంప్రదాయికంగా "జైన ధర్మ" (जैन धर्म) , అని పిలువబడుతుంది. ఈ మతము క్రీ.పూ. 9వ శతాబ్దంలో పుట్టినది.
ఈ మత స్థాపకుడు మొదటి తీర్థంకరుడు అయిన వృషభనాథుడు. 23వ తీర్థంకరుడు పార్శ్వనాథుడు. 24వ తీర్థంకరుడు వర్థమాన మహావీరుడు.
మిత్రభేదము
నావుడు దమనకుడిట్లనియె "మనరాజు పింగళకుఁడు జలపానార్థము కాళిందికిఁ బోయి యెద్దు ఱంకెవిని భయపడి తీర్థావతరణము మాని వెఱఁగుపడి యున్నవాఁడు. పరహృదయము ప్రత్యక్షముగాదు. కాఁబట్టి యాతని చిత్త వృత్తి నీవెట్లు తెలిసికొంటివనబోకు. ఈ యర్థ మాతని యాకారము చేతనే నా కవగత మయినది. ధీమంతునకుఁ బరుల భావము సుగమమై యుండును. తురంగ మాతంగాదులు సహితము చెప్పిన యర్థము గ్రహించి వహనాది కార్యములఁ బ్రవర్తిల్లు చున్నవి. పరేంగితావగాహి యయిన బుద్ధి యొక్కటియె పండితునకు విశేషము. అదిలేనినాఁడు పండితునకుఁ బామరునికంటె విశేషమేమి? అది యటుండనిమ్ము. కర్తవ్యాంశము వినుము. నేనిప్పుడు రాజు పాలికి బోయి తద్భావానురూపముగా ననుసరించి వలసిన మాటలాడి యీకార్యము నీవు సేయుమని యాజ్ఞాపింపఁ జేసికొని మనసునకెక్కఁ బ్రవర్తించి యాతని మన్ననలు వడసెదను."